Жәлар Реизара адепутатцәа Аԥсны аҳәынҭқарра ахада иалхрақәа рыҿҳәара имнахеит, ари ажәабжь аоппозициа ахаҭарнакцәа ишрыдыркылаз атәы, насгьы Жәлар Реизара адепутатцәа рыбжьыҭира шцоз атәы ҭелла арадио Sputnik иазеиҭеиҳәеит шьыжь аахыс Аԥсны Аиҳабыра ахыбраҿы имҩаԥысуаз ахҭысқәа ирылахәыз Sputnik акорреспондент Бадраҟ Аҩӡба.
Аԥсныи Урыстәылеи рыҭҵаарадырратә усбарҭақәа аиқәышаҳаҭра рнапы аҵарҩит, уи зызку атәы арадио Sputnik Аԥсны аефир аҿы еиҭеиҳәеит Аԥсны Аҭҵаарадыррақәа ракадемиа ахада ихаҭыԥуаҩ Сергеи Бебиа.
Асовет Еидгыла Жәлар рартист Шәарах Ԥачалиа диижьҭеи 105 шықәса аҵра инамаданы Тҟәарчал акультуратә хан аҿы еиҿкаахоит аусмҩаԥгатәқәа, абри атәы иҳәеит иара ихьӡ зху Тҟәарчалтәи акомедиатә театр асахьаркыратә напхгаҩы Сырбеи Сангәлиа.
Аҧсадгьыл ахь архынҳəразы аминистр ихаҭыԥуаҩ, аҭоурыхҭҵааҩ Џьамбул Инџьгьиа арадио Sputnik Аԥсны аефир аҿы иҳәеит Амҳаџьырқәа ргәалашәара амш азы минуҭктәи аҿымҭра Аԥсныи, Ҭырқәтәылеи, Нхыҵ Кавкази аамҭаказы ишымҩаԥгахо.